
Nordis este o poveste românească plină de românismele mileniului III. O coafeză 
de pe strada Moșilor din Capitală a ieșit în lume la braţul unui primar aterizat și el 
după 1990 dintr-un magazin de electronice din Portul Anvers (sub numele de 
George Pădure), amîndoi cu o ciudată apariţie de buticari, și ea, după o dezinvoltă 
intrare pe scenă, a schimbat partenerii, prietenii, mașinile și grupurile de influenţă. 


Ce scria ziarul Libertatea despre botoxata și pavazata Laura prin 2015, cînd încă 
bătea holurile tribunalelor și nu era „doamna deputat”, în zilele în care Marcel 
Ciolacu nu mai umbla la vinătoare cu Omar Hayssam, ci se zbătea și el să-și facă un 
loc mai gras în politică! 


„ Avocata Laura Voicu -— cea care o reprezintă pe fosta şefă a DIICOT Alina Bica - are 
un trecut demn de o adevărată telenovelă. O chema Laura Vicol şi a fost căsătorită 
cu milionarul Mihai Vicol, condamnat în 2011 la patru ani şi nouă luni de închisoare 
pentru fraudarea a un milion de euro din fondurile europene, destinate 
comunicaţiilor. Şi-a schimbat numele după divorţ în Laura Voicu. lubita lui Leo de la 
Strehaia Laura Voicu a fost şi iubita “prinţului ţiganilor”, Leo din Strehaia. Acesta 
susţinea la vremea respectivă că i-ar fi plătit 28.000 de euro lui Adrian Copilu 
Minune, pentru a compune, special pentru iubita sa, maneaua “Laura, eşti viaţa 
mea/Fără tine nu pot sta”. Nu în ultimul rând, Leo îi trimitea Laurei câte 1.001 
trandafiri. Apărătoarea Cămătarilor Pe plan profesional, avocata Laura Vicol a fost şi 


apărătoarea membrilor clanului Cămătarilor. Pe de altă parte, ea l-a reprezentat şi pe 
afaceristul Ovidiu Tender, culmea ironiei, unul dintre denunţătorii fostei şefe a 
DIICOT, Alina Bica” (Libertatea 20 martie 2015). 


Laura Vicol (fostă Voicu), zisă și Laura Nordis, s-a remarcat cu apărarea cîrnăţarilor, a 
interlopilor și a miliardarilor de carton, dar și cu folosirea oamenilor din halucinata 
poveste a Baroului Constituţional, zis și Baroul Bota SRL din Orăștie, la un moment 
dat ea fiind arestată pentru că a trimis în instanţă avocaţi cu delegaţii false, fără să 
aibă dreptul de a participa la un proces. 


Liberă ca fata de cartier și curajoasă ca pasărea cerului, cu magnet, nu neaparat 
juridic, ea a zburat spre grupurile de fete și băieţi din politică. 


La fete, s-a apropiat de Olguţa Vasilescu, de Alina Bica, de Elena Udrea și de 
notărițele loana Băsescu și Andreea Cosma, iar la băieţi, de capital, de Marcel 
Ciolacu și de Sorin Grindeanu, dar și de Alfred Simonis, de cei din conducerea PSD și 
a ajuns parlamentar și omul cheie în proiectele de legi din poziţia de șef al comisiei 
juridice. Si, mai apoi, mare și tare, avize, apariţii, alocuţiuni ameţite, anturaje, 
avantaje, amintiri de la petreceri deșănţate, curse cu avioane private la Monte Carlo, 
vacanțe în Dubai cu lideri, cirmaci, mahări, interlopi și nababi. Laura Nordis și Familia 
ei au strîns în jurul lor vedete, starlete, decidențţi din fotbal, Federaţia și Liga, 
captivaţi de lumina lămpii la tot ce este la modă și la putere. De la Shelly la Cămătari 
și Burleanu, toţi s-au bucurat care de ce. Şi au gonflat proiecte, au adunat bani, au 
amînat, au învirtit, au dat înapoi, au trăit și s-au fericit cu afacerea și viaţa lor 
înfloritoare. 


Laura Nordis a ratat de puţin postul de ministru al Justiţiei și n-ar fi fost de mirare să 
fi visat, ca și Elena Udrea, la un post de președinte al României sau măcar de comisar 
european. Dacă-i parcurgi declaraţia de avere, zici că citești inventarul din magazia 
unui tezaur. Dacă răsfoiești calendarul anului 2024, îţi dai seama că de la declanșarea 
campaniei electorale stă să cînte „Fluturaș, nu mai ai aripioare!”. 

lar de la demisia din PSD și din poziţia de șefă a Comisiei juridice, chiar poate cînta: 


„Fluturaș nu m-ai ai aripioare 


Domnul conte ţi le-a retezat 


Fluturaș cînd aveiai aripioare 
Culegeai miere din floare-n floare”. 


Așa cum eșecurile Elenei Udrea anunțau prăbușirea lui Traian Băsescu, la fel, și 
„pierderea aripioarelor” de Laura Vicol, zisă și Laura Nordis, o prefigurează pe cea a 
lui Marcel Ciolacu. 


Ce garanţii betonate dădea sponsorul politic Marcel Ciolacu despre dinsa? 


„Am luat act, nu o cunosc pe Laura Vicol, nu am auzit sa fie nici corupta, nici 
neprofesionista. Am auzit ca a avut anumiti clienti, ca si avocat. Acum, daca dvs. luati 
un interviu unui criminal inseamna ca nu o sa mai aveti dreptul la viața publica?” 


Cînd a fost întrebat de ziariști ce caută Laura Vicol (fostă Voicu, zisă Nordis) în 
poziţia de șefă a Comisiei Juridice a Camerei Deputaţilor, Marcel Ciolacu a zis: 


„N-am nicio problema cu activitatea ei profesionala, stiu ca a avut initiative 
legislative bune". 


Bune-bune, tare de tot, pentru că între ele a fost și cea prin care „revoluționarii cu rol 
determinant în victoria revoluţiei din decembrie” să beneficieze de indemnizaţii 
lunare. Probabil că Marcel Ciolacu să fi uitat că și el are „acte” de revoluţionar. 


Cu demisia din funcţia de șef al Comisiei Juridice și din PSD, Laura Voicu devine o 
anonimă politic. Se apropie de final o telenovelă din democraţia românească. 
Cucoana nu mai are aripioare! Rapiditatea reacției ar putea fi semnul unor legături 
mai culpabile cu grupul Nordis. De mai bine de un an, DIICOT are în lucru un dosar 
pentru infracțiunea de grup infracțional organizat. Este vorba de zeci de procese 
care se tiriie de niște vreme. 


Şi procurorii le-au tirit cît le-au tirit, dar nu mai pot ţine. Abia acuma cineva a apăsat 
pe buton. 


“avocata interlopilor /caritas-ul nordis coruptie “laura vicol 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

Nicolae Ciucă este exemplul perfect de eşec politic. A fost prim- 
ministru şi ce a făcut? Absolut Nimic. O marionetă fără coloană 
vertebrală. A dus PNL sub 15%. Ciucă nu are nicio şansă să devină 
preşedinte, iar cei din spatele lui ştiu asta. lar PNL şi-a trădat 
electoratul de nenumărate ori. În loc să lupte împotriva PSD, a ales 
să se alieze cu ei. Trădare pe faţă! 


Elena Lasconi? O glumă proastă. USR a arătat din nou că nu poate 
produce lideri. De fiecare dată, USR îi minte pe români că este 
salvatorul României, dar nu au oameni cu adevărat profesionişti. 
USR se prăbuşeşte sub 10% în sondaje, românii sunt tot mai greu 
de minţit. USR e un partid plin de trădători care au vândut tot ce 
se putea vinde în ţara asta. 


În tot acest haos, George Simion face un joc extrem de inteligent. 


Spre deosebire de ceilalţi, el a evitat scandalurile. A făcut 
campanie curată. A construis case pentru Sinistraţii de la Pechea. 
Vorbeşte mereu cu oamenii. Şi-a concentrat mesajul de campanie 
pe probleme reale. AUR şi George Simion au crescut în sondaje 
tocmai pentru că ştiu ce vrea electoratul. Spre deosebire de PNL şi 
USR, care s-au au pierdut legătura cu românii simplu, Simion e 
politicianul de dreapta cu cele mai mari şanse să ajungă în turul 2. 


*AUR +Elena lasconi esec politic +george simion 

Rareș Bogdan: Suntem despărțiți de 
PSD, dar nu poţi scoate miniștrii PNL 


de la guvernare 

Prim-vicepreşedintele PNL, Rareş Bogdan, a afirmat că liberalii 
sunt despărțiți de PSD din punct de vedere politic, dar a precizat 
că nu poţi scoate miniştrii de la guvernare deoarece acest lucru ar 
duce la o criză majoră, cu atât mai mult cu cât premierul Marcel 
Ciolacu a anunţat că în acest caz şi-ar depune mandatul. Rareş 
Bogdan a adăugat că îi este frică de un PSD în care 
europarlamentarul Mihai Tudose ar fi ministru de Interne sau Paul 
Stănescu, ministrul Dezvoltării. 


Rareş Bogdan a fost întrebat, sâmbătă, la emisiunea Insider Politic 
de la Prima Tv, dacă i-a plăcut în ultimii trei ani cu PSD. 


*Nu. Nu mi-a plăcut. Mie ştiţi că nu mi-a plăcut, dar în acelaşi timp 
am înţeles situaţia şi n-am comentat prea mult decât în intern şi 
din când în când mai răbufneam şi în zona externă, inclusiv la 


dumneavoastră în emisiune”, a afirmat Rareş Bogdan. 


El a fost întrebat dacă PNL se desparte de PSD pe ultima sută de 
metri. 


"Suntem despărțiți. Noi suntem despărțiți de PSD din punct de 
vedere politic. Nu mai avem niciun fel de treabă cu domniile lor. 
Noi nu participăm la şedinţele de coaliţie, nici nu au mai fost 
şedinţe de coaliţie. 


Am desemnat un singur om din conducerea executivă de cinci 
persoane pentru a reuşi să păstreze strict legătura tehnică la 
nivelul eşaloanelor 2-3 şi la nivelul specialiştilor departamentelor 
noastre cu cei din PSD, pentru buna guvernare. Aşa cum am luat 
decizie extrem de clară. Nu mai vrem niciun fel de colaborare cu 
Partidul Social Democrat, dar azi, înainte cu două luni de alegeri, 
să scoţi miniştrii de la guvernare e o situaţie care duce la o criză 
majoră, pentru că, de asemenea, Marcel Ciolacu a anunţat că dacă 
noi ieşim de la guvernare, imediat îşi va depune mandatul, asta 
înseamnă o criză pentru România”, a explicat prim- 
vicepreşedintele PNL. 


Rareş Bogdan a declarat că liberalii îşi promovează măsurile în 
Parlament şi nu mai colaborează cu social-democraţii. 


”Nu colaborăm cu ei, îi torpilăm şi ne promovăm toate măsurile 
noastre în Parlament, blocăm măsurile lor, am anunţat exact care 
sunt interesele pentru Partidul Naţional Liberal, care sunt 
interesele românilor, continuăm negocierile la Bruxelles, unde 
situaţia nu este cea mai roz pentru România, după cum ştiţi 
cunosc destul de bine ce se întâmplă acolo, iar tranşa trei este în 
continuare blocată din cauza plafonului pe care noi nu vrem să-l 
aplicăm. Deci nu vom scădea plafonul de la 500.000 la 80.000 de 
euro aşa cum e trecut în PNRR şi ar fi o condiţionalitate, adică 
preferăm chiar blocarea acelei sume din interiorul tranşei de 2,6 
miliarde. E vorba de blocarea a 500 de milioane în cazul în care nu 
aplicăm acea măsură de reducere a pragului la 
micro-întreprinderi. Noi considerăm că deja l-am redus dela 1 


milion la 500 de mii, că am introdus acele măsuri de la 1 la 3%, am 
introdus chestiunea cu C.A.S.S., a angajat un plus şi nu putem să 
punem presiune tot pe mediul privat”, a mai declarat Rareş 
Bogdan. 


El a mai fost întrebat care este atmosfera în PNL şi dacă liberalii 
vor mai degrabă să rămână la guvernare cu PSD sau sunt şi voci 
care cer o ieşire de la guvernare. 


"Sunt şi voci care au spus că artrebui o retragere totală de la 
guvernare. Sunt nişte riscuri. Eu cunosc bine PSD, am fost 
specializat pe acest partid şi cunosc capacitatea lui enormă de a 
captura instituţii ale statului şi de a le folosi. Noi, liberalii, din 
punctul ăsta de vedere, funcţionăm extrem de democratic. Dacă 
avem un ministru într-un minister de forţă sau într-o companie 
sau într-o regie autonomă, nu înseamnă că acel ministru face sau 
acel şef de companie face ceva în interesul strict al partidului. Se 
gândeşte întotdeauna că există viaţă şi după ce pleacă de acolo şi 
funcţionează foarte transparent şi foarte democratic”, a precizat 
Rareş Bogdan. 


El a explicat că i-ar fi teamă de un PSD în care europarlamentarul 
Mihai Tudose ar fi ministru de Interne, iar Paul Stănescu, ministrul 
Dezvoltării. 


"Mie mi-e frică de un PSD, vă spun sincer, în care, de exemplu, 
domnul Tudose, că îl cunoaşteţi, ar fi, spre exemplu, ministrul de 
interne sau domnul Paul Stănescu, ministru la Dezvoltare. Sau pot 
să continui enumerările, sau domnul Simonis, sau aşa mai 
departe sau domnul Romaşcanu. Deci eu am spus extrem de clar, 
Ministerul de Interne, pentru a asigura buna desfăşurarea 
alegerilor, echilibrată, transparentă şi corectă. Am încredere în 
Cătălin Predoiu. Cătălin Predoiu este un om foarte echilibrat, 
foarte raţional, care nu îşi va ştirbi cariera şi notorietatea şi 
imaginea pentru a face nu ştiu ce şuşanea. Nu am încredere într- 
un PSD-ist din cei enumeraţi, ca ministru de interne, n-ar încerca 
să facă ce a făcut Carmen Dan la 10 august”, a afirmat prim- 
vicepreşedintele PNL. 


El a relatat cum crede că ar arăta Ministerul Finanţelor condus de 
un social democrat. 


"De asemenea, la Ministerul Finanţelor, gândiţi-vă că ai lăsa 
Ministerul Finanţelor - şi noi ne certăm cu Boloş de multe ori şi cu 
noi este încăpățânat Boloş, dar prefer un tip încăpățânat, dar care 
este exclusiv pentru a ţine economia şi deficitul, dar şi economia 
României pe funcţionabilitate şi într-o relaţie cu Comisia 
Europeană pentru a nu se bloca fondurile europene, decât un 
individ care ar veni şi ar arunca cu tot ce mai găseşte în visteria 
statului doar pentru că vine campanie electorală şi e o dată la 
patru ani”, a mai afirmat Rareş Bogdan. 


+guvernul psd pnl liberali +Marcel Ciolacu 

